Dis Mo(s) nou 'n snor!
JY LEES NOU Dis Mo(s) nou 'n snor!
'n Hele maand waarin jy jou snor moet kweek. 'n Hele maand waarin kos aan dié snor kan vassit. 'n Hele maand waarin soene dalk krapperig was. Maar nou staan November, oftewel Movember, einde se kant toe.
Manne kweek in November natuurlik nie net 'n snor omdat dit supersexy is nie. Dit is ter bewusmaking van mans se gesondheidsprobleme soos prostaat-en testikulêre kanker.
Ons het gaan inloer by bekendes om te kyk hoe hulle vorder en ken aan elkeen 'n snorpunt toe.
Harald Richter en Pierre Breytenbach van die nuusprogram Dagbreek op kykNET se snor is redelik lig in die broek. Maar nie te min, was hul waaghalsig, want dis nie sommer enige program wat sal toelaat dat jy onnet lyk nie. So gegewe hul perke, gee ons hul elkeen 7 uit 10.
Die radio man, Ian Bredenkamp, het 'n ander soort beperking. Hy moet natuurlik sy vrou, die Expresso-aanbieder Elana Afrika, soen! Vir sy probeerslag gee ons hom 6 uit 10. (Ons hoor ook die sanger Emo Adams het vir hom gelag oor sy snor . . .)
Die kompetisie het geloop by die Ontbytsake span. Maar Dawie Roodt het los hande met 8 uit 10 gewen, terwyl Jan Harm Schutte maar aan die agterspeen moes suig met 6,5 uit 10.
Die Toks en Tjops-aanbieder Toks van der Linde kry 7 uit 10, want dis Toks.
Ons Springbok-rugbyspeler Bryan Habana het 'n foto saam met hom en die skeidsregter Tappe Henning op Twitter gelaai. "Ek dink nie Tappe Henning neem deel aan @Movember nie, maar sjoe hy het 'n ernstige mo'!!" het hy geskryf. Vir Habana se geesdrif en omdat sy snor op duisende rugbyaanhangers se TV gesien is, kry hy 9 uit 10.
As jy dalk nie bevoeg is om 'n snor te groei nie, kan jy altyd kreatief wees soos die aktrise Jana Strydom, die bemarker Noluthando Meje en akteurs Viljé Maritz en Louw Venter. Met 'n veer en 'n varing kan jy ver kom. Hulle kry 8 uit 10 vir oorspronklikheid.
Maar wie is die wenner van ons snor-kompetisie? Niemand minder nie as Philip Erasmus, Die Heuwels Fantasties-tromspeler! En kyk net sy oulike twiet: